З А П О В Е Д

№ 6-598/28.10.2020 г.

На основание чл. 55, ал. 1, т. 2 и чл. 68, ал. 1, т. 2 от Закона за радиото и телевизията, във връзка с чл. 46, предложение второ и по аргумент за противното основание от разпоредбата на чл. 51, ал. 1 от Правилника за прилагане на Закона за държавната собственост

**ПРЕКРАТЯВАМ:**

Обявения със Заповед № 6-527/21.09.2020 г. търг с тайно наддаване за отдаване под наем на част от недвижим имот – публична държавна собственост, актуван с Акт за публична държавна собственост № 01123/08.09.1998 г., находящ се в гр. София, бул. „Драган Цанков“ № 4, представляващ кухненски блок, със следните параметри:

1. застроена площ кухненски блок – 80,15 кв. м;

2. година на строителство – 1972 г.;

3. обща експлоатационна годност – 80 г.;

4. остатъчна експлоатационна годност – 32 г.;

5. възраст на сградата – 48 г.;

6. вид на строителството – панелно.

**МОТИВИ:**

Генералният директор на Българското национално радио е обявил търг с тайно наддаване за отдаване под наем на част от недвижим имот – публична държавна собственост, актуван с Акт за публична държавна собственост № 01123/08.09.1998 г., находящ се в гр. София, бул. „Драган Цанков“ № 4, представляващ кухненски блок, с параметри, посочени по – горе.

Със Заповед № 6-527/21.09.2020 г., с която е обявен търгът, е назначена и комисия, която да извърши необходимите действия по провеждане на тръжната процедура, които са регламентирани в Закона за държавната собственост (ЗДС) и Правилника за прилагане на Закона за държавната собственост (ППЗДС).

В т. 14 от заповедта е определен краен срок за приемане на заявления за участие в тръжната процедура, а именно: 17:00 часа на 22.10.2020 г., като съгласно т. 8 е определено търгът да се проведе на 23.10.2020 г. в 14:00 часа в програмно – редакционната сграда на БНР.

В резултат от проведената процедура, назначената за провеждане на търга комисия е съставила протокол за работата си.

Видно от съставения протокол е, че комисията е обявила за непроведен търг с тайно наддаване за отдаване под наем на част от недвижимия имот, описан по - горе, поради липсата на положителна процесуална предпоставка, а именно: търгът с тайно наддаване може да се проведе, в случай че поне един кандидат е подал заявление за участие, отговарящо на нормативните и тръжните условия за провеждане на търга.

По аргумент за противното основание от цитираната по – горе разпоредба на чл. 51, ал. 1 от ППЗДС, при липсата на поне едно депозирано заявление за участие, търг не може да бъде проведен.

На основание чл. 56 от ППЗДС, настоящата заповед да се обяви на видно място в сградата на БНР на адрес: гр. София, бул. „Драган Цанков“ № 4, както и да бъде публикувана на интернет страницата на Радиото.

**(п) Заличен на основание чл. 59 ЗЗЛД**

**АНДОН БАЛТАКОВ**

*Генерален директор на БНР*

**(п) Заличен на основание чл. 59 ЗЗЛД**

*Съгласувал:*

***Десислава Лилова*** *- Директор на дирекция „Правна“*